**Մարինա Էսթեր Թրավեսո** (անգլ.՝ Marina Esther Traveso, հունիսի 1, 1903(1903-06-01), Բուենոս Այրես, Արգենտինա - մարտի 18, 1996(1996-03-18), Բուենոս Այրես, Արգենտինա, նաև հայտնի է իր բեմական Նինի Մարշալ անունով), արգենտինացի հումորիստ, կատակերգու դերասանուհի։ Ունի «շրջազգեստով Չապլին» և «հումորի տիկին» մականունները։

Կյանք և աշխատանք
----------------

Ծնվել է Բուենոս Այրեսում, Ռոսարիոյում լավ ճանաչված Պեդրո և Մարիա Անգելա Թրավեսոների ընտանիքում, 1903 թվականին։ Կորցնելով հորը երկու ամսական հասակում` դաստիարակվել է մոր կողմից, ով նրան «Նինի» էր կոչում։ Նրանք տեղափոխվել են Բուենոս Այրեսի Կաբալիտո թաղամաս, երբ Նինին դեռահաս էր։ Այստեղ նա սկսում է իր կարիերան գովազդում։ Նա հանդիպում է միջնակարգ դպրոցի ավագ դասարանի ուսանող, ինժեներ Ֆելիպե Էդելմանին, և նրան ամուսնանում են 1922 թվականին, իրենց միակ դստեր` Անջելեսի ծնունդից մի քանի ամիս անց։ Երջանիկ իրադարձությունից հետո անժամանակ մահանում է նրա մայրը։ Ամուսինը տարվում է խաղամոլությամբ, և ֆինանսական խնդիրների բախվելով` զույգը բաժանվում է։ Նինին նորից է ամուսնանում։
1933 թվականից աշխատանքի է անցել *La Novela Semanal* կանացի հայտնի ամսագրում։ Աշխատակցել է նաև *Sintonía* ռադիոհաղորդմանը որպես ժամանցային իրադարձությունների քննադատ և հրապարակախոս մինչև 1934 թվականը և մասնակցել է մի շարք այլ ռադիոհաղորդումների։ Լինելով բազմալեզու և բեղմնավոր գրող` նա սկսում է իր հոդվածներն ստորագրել որպես «Միթցի»։ 1936 թվականին հանդիպում է իր երկրորդ ամուսնուն` Մարսելո Սալսեդոյին։ Շուտով նա սկսել է հայտնվել Բուենոս Այրեսի թատրոնում, որտեղ մարմնավորում էր երկու սատիրկ կերպարների` Կանդիդային (*Cándida*) և Կատիտային (*Catita*): Այդ ժամանակ նա վերցում է մեկ այլ, Նինի Մարշալ, կեղծանունը։

Նինի Մարշալը Սիլվիայի և Միրթա Լեգրանդի հետ` «Դաստիարակելով Նինիին» ֆիլմում (1940)
Այս դերերի շնորհիվ 1937 թվականին ստանում է *Sensación Radiofónica* մրցանակը *Sintonía*-ում իր աշխատանքի համար, ինպչես նաև` 1938 թվականին ֆիլմում նկարահանվելու աշխատանքի հրավեր է ստանում Էնրիկե Սուսինիի Լումիտոն ստուդիայում։ «Աշխատող կանայք» (իսպ.՝ Mujeres que trabajan) կատակերգությունում հաջող մարմնավորած Կատիտայի դերից հետո նա հաջորդ տարի առաջարկություն է ստանում խաղալու Cándida ֆիլմում, որի համար նա նաև սցենար է գրում։ Նրա շեշտված կերպարներն ու ազգային հումորի օգտագործումն իհարկե առանց չարախոսությունների չէին անցնում։ Արգենտինայում այդ ժամանակ իշխող պահպանողական կառավարությունը հրամայում է արգելել նրա ելույթները ռադիոյում 1940 թվականին, իսկ 1943 թվականին արգելք է դրվում նաև նրա կինոգործունեության վրա, ինչի արդյուքնում դերասանուհին հեռանում է Մեքսիկա։ Նախագահ Խուան Պերոնի 1955 թվականի հեռացումից հետո Մարշալը վերադառնում է Արգենտինա և երկրից հեռանալուց հետո ստանում է իր առաջին դերը Խուլիո Սարասենիի «Կատիտան տիկին է» (իսպ.՝ Catita es una dama) կատակերգությունում (1956)։ Շարունակելով իր գործունեությունը ռադիոյում և թատրոնում, նա կերտում է մի շարք կատակերգական կերպարներ, որոնց շարքում են Կոսմեն, Դոնա Կատերինան, Դոնա Պոլան, Մինգոն, ազնվական Մոնիկա դե Պարդո Ունզուե Կրոստոն, Նինա Յովիտան, Պեդանտինան, Սաբելոտոդոն և Ուրսիլինան (բոլորը սատիրիկ կարծրատիպային կերպարներ են, որոշները` արական սեռի):Խաղացած վերջին դերը եղել է «Իմ ընտանիքը գեղեցիկ է» (իսպ.՝ ¡Qué linda es mi familia!) ֆիլմում։ 1981 թվականին ստացել է Կոնեքս մրցանակ և թողել է շոու բիզնեսը հաջորդ տարի։ Իր հիշողությունները հրատարակել է գրքով 1985 թվականին։ Իր ընկերոջ` դրամատուրգ Անտոնիո Գասալայի համար հիշողությունները պիեսի տեսքով վերահրատարակել է 1988-ին։ 1989 թվականին ճանաչվել է Բուենոս Այրեսի պատվավոր քաղաքացի։ Պարգևը նա ստացել է ոչ թե քաղաքապետից, այլ նոր ընտրված նախագահ Կարլոս Մենեմից, ով ներողություն է խնդրել այն ճնշումների համար, որոնց դերասանուհին ենթարկվել է 40 տարի առաջ։ Արգենտինական հումորի երեք սերունդների «մեծ տիկին» Նինա Մարշալը մահացել է Բուենոս Այրեսում, 1996 թվականին, 92 տարեկան հասակում։

Ֆիլմագրություն
--------------

| Տարի | Վերնագիր | Դեր | Նշումներ |
| --- | --- | --- | --- |
| 1938 | *Աշխատող կանայք, 1938* | Կատալինա |  |
| 1939 | *Կանդիդա* | Կանդիդա |  |
| 1939 | *Բաժանություն Մոնտեվիդեոյում* | Կատալինա |  |
| 1940 | *Ամուսնություն Բուենոս Այրեսում* |  |  |
| 1940 | *Մեղրամիս Ռիոյում* |  |  |
| 1940 | *Դաստիարակելով Նինիին* | Խաղում է ինքն իրեն |  |
| 1940 | *Los celos de Cándida* | Կանդիդա |  |
| 1941 | *Ես ուզում եմ լինել երգչախմբի աղջիկ* |  |  |
| 1941 | *ԿԱնդիդա* | Կանդիդա |  |
| 1941 | *Երգչախմբի աղջիկները* |  |  |
| 1942 | *La mentirosa* | Նինի Մարտինես |  |
| 1943 | *Կարմեն* |  |  |
| 1943 | *Կանդիդա, տարվա կինը* | Կանդիդա |  |
| 1945 | *Madam Sans Gene* |  |  |
| 1945 | *Սուրբ Կանդիդա* | Կանդիդա |  |
| 1946 | *Mosquita muerta* | Dionisia de Flavigni |  |
| 1947 | *Երգում է Բուենոս Այրեսը* |  |  |
| 1947 | *Անուղեղ կանայք* | Նինի |  |
| 1947 | *Սուրբ Ծննդյան տոներն աղքատների հետ* | Կատալինա |  |
| 1948 | *Porteña de corazón* | Կատալինա |  |
| 1949 | *Mujeres que bailan* | Կատալինա |  |
| 1949 | *Una gallega en México* | Կանդիդա | Մեքսիկական ֆիլմ |
| 1949 | *Ես Մատա Հարին չեմ* | Նինի | Իսպանական ֆիլմ |
| 1950 | *A Galician Dances the Mambo* | Կանդիդա | Մեքսիկական ֆիլմ |
| 1950 | *La alegre casada* | Կատալինա | Մեքսիկական ֆիլմ |
| 1951 | *Los enredos de una Gallega* | Կանդիդա | Մեքսիկական ֆիլմ |
| 1952 | *Mi campeón* | Կատալինա | Մեքսիկական ֆիլմ |
| 1953 | *Amor de locura* | Կատալինա | Մեքսիկական ֆիլմ |
| 1953 | *Dios los cría* |  | Մեքսիկական ֆիլմ |
| 1955 | *Una gallega en La Habana* | Կանդիդա | Մեքսիկական ֆիլմ |
| 1956 | *Catita es una dama* | Կատալինա |  |
| 1964 | *Կլեոպատրան Կանդիդան էր* | Կանդիդա |  |
| 1967 | *Ya tiene comisario el pueblo* | Doña Sofocación |  |
| 1967 | *Սկանդալ ընտանիքում* | Լոլի |  |
| 1968 | *Աղքատ երիտասարդ մարդու պատմությունը* | Կարոլինա |  |
| 1971 | *Vamos a soñar por el amor* | Կարոլինա |  |
| 1980 | *Իմ ընտանիքը գեղեցիկ է* |  |  |

Ծանոթագրություններ
------------------

1. ↑  Werchowsky, Florencia (2008). "Fascículo Ídolos del Espectáculo Argentino: Niní". *Clarín (Argentine newspaper)* (in Spanish).`{{cite journal}}`: CS1 սպաս․ չճանաչված լեզու (link)
2. ↑  Alejandra Zoppi (2010 թ․ հոկտեմբերի 15). "Niní Marshall: la Chaplín con pollera" (in Spanish). La Nación. Արխիվացված է the original 2011 թ․ հուլիսի 3-ին. Retrieved 2011 թ․ հունիսի 7. `{{cite web}}`: Unknown parameter `|dead-url=` ignored (`|url-status=` suggested) (help)CS1 սպաս․ չճանաչված լեզու (link)
3. 1 2  ["MediaLab Rosario: Niní Marshall (Իսպաներեն)". Արխիվացված է the original 2019 թ․ դեկտեմբերի 17-ին. Retrieved 2021 թ․ փետրվարի 15. `{{cite web}}`: Unknown parameter `|dead-url=` ignored (`|url-status=` suggested) (help) MediaLab Rosario: Niní Marshall (Իսպաներեն)]
4. ↑  Marrazzi, Eduardo (*Revista Flash*, 1996). *Se nos fue redepente*
5. 1 2  ["Fundación Konex (Իսպաներեն)". Արխիվացված է the original 2009 թ․ հոկտեմբերի 22-ին. Retrieved 2017 թ․ հոկտեմբերի 22. `{{cite web}}`: Unknown parameter `|dead-url=` ignored (`|url-status=` suggested) (help) Fundación Konex (Իսպաներեն)]
6. ↑  "Cine Nacional". Արխիվացված է the original 2011 թ․ հունիսի 12-ին. Retrieved 2017 թ․ հոկտեմբերի 22. `{{cite web}}`: Unknown parameter `|dead-url=` ignored (`|url-status=` suggested) (help)
7. ↑  "*Clarín*". Արխիվացված է the original 2007 թ․ հունիսի 13-ին. Retrieved 2017 թ․ հոկտեմբերի 22. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database · Find A Grave |
|  |
| 

|  Չափորոշչային վերահսկողություն |
| --- |
|  |
| BNE: XX4832762 · BNF: 166077986 · GND: 1057384119 · ISNI: 0000000109291359 · LCCN: n94055861 · SUDOC: 243750331 · VIAF: 100931900 · WorldCat VIAF: 100931900 |

 |

 |